Drugi rimsko-makedonski rat

Drugi makedonski rat (200-196. godine prije n. e.) bio je posljedica narušavanja ravnoteže snaga na helenističkom istoku. Filip V. je iskoristio iznenadnu smrt egipatskog kralja i počeo da osvaja njegove posjede na sjevernoj obali Egejskog mora. Ove oblasti su još iz vremena grčko-perzijskih ratova bile poznate po bogatim rudnicima srebra i zlata. 
Ne gubeći vrijeme, Rimljani su ustali u odbranu svog saveznika Egipta i objavili rat Filipu V. Odlučujuća bitka odigrala se u Tesaliji, kod grada Kinoskefale 197. p. n. e.
S obzirom da su njegove falange pretrpjele težak poraz, Filip se sljedeće godine predao. Rimljani su ga primorali da se odrekne novoosvojenih posjeda i da podari slobodu helenskim gradovima. To im je donijelo veliki ugled među Grcima.

Kategorija:Rimsko-makedonski ratovi
Kategorija:Historija Makedonije
Kategorija:Rimska Republika